**פרוטוקול ישיבת הנהלת אגודת מים לישראל מס 8**

**הישיבה התקיימה במט"ש עירון בתאריך 01/1/2022**

**משתתפים:** איתן ברושי, אבי רמות, איתן שדה, יועד לודר, חזי אנטיגנוס, עזרא סידרנסקי, רון יצחקי, מאיר ברוקנטל, ניר וילק, , הילל גרוסר, דב קוזנייצוב.

**מוזמנים:** חיים בורובסקי – משרד האוצר, צביקי נור, מתן רז, עו"ד תמיר סלע, רו"ח אמיר כהן, אופיר שפיגל, שרון פישביין, אורן עמיאל.

**סדר היום:**

1. **פרוטוקול ישיבה קודמת** מתאריך 24-25/10/2022 **– אושר.**
2. **מדיניות משרד האוצר בנושא מים וחקלאות**
	1. התקיימה שיחת זום בהשתתפות חיים בורובסקי ממשרד האוצר שהציג את עמדת המשרד בעניין מחירי המים והמשך ההשקעות במשק הקולחים.
3. **תקציב ודמי חבר 2023 –**
	1. רו"ח אמיר כהן הציג דוח ניצול תקציב 2022.
	2. התקציב יצורף לפרוטוקול.
	3. דמי חבר ששולמו לשנת 2022 ייזקפו גם עבור פעילות רבעון ראשון 2023.
	4. לשנת 2023 מוצע לקבוע את דמי החבר כזהים לשנת 2022.
		1. אגודות קטנות (עד דמי חבר של 10,000 ₪) ישלמו בפעימה יחידה.
		2. אגודות גדולות – ישלמו בשתי פעימות.

**הוחלט:** מאשרים את ההצעה.

1. **הוצאת אגודות מחברות במים לישראל**
	1. בהתאם להחלטת האסיפה האחרונה, ועד ההנהלה מוסמך לדון בהוצאת חברים
	2. איתן, שרון ואורן הציגו את סירובן של חלק מהאגודות לשלם דמי חבר.
	3. חלק מהאגודות חברות באגודות גדולות יותר.
	4. לאגודות נשלחו פניות והודעות על הכוונה להפסיק את חברותן באגודה.
	5. רשימת האגודות:
		1. גד"ש ירקון
		2. קיבוץ אייל
		3. כפר ידידיה
		4. מושב משמרת
		5. מושב אביחיל
		6. גד"ש יד מרדכי
		7. שער אפרים
		8. קיבוץ יקום

**הוחלט:** מאשרים את הפסקת החברות של האגודות הנ"ל במים לישראל.

1. **עדכונים -** נמסרו ע"י איתן ואורן
	1. **מתווה מים לבית** – לאחר מספר פגישות עם אנשי רשות המים, הוכן נוסח מוצע לכללי המפרט את "חלופת האגודה" נוסח זה יועבר בימים הקרובים לאנשי רשות המים, בכדי להציב חלופה על השולחן.
	2. **מתווה למחירי המים לחקלאות**
		1. רשות המים פרסמה בסוף נובמבר לשימוע מתווה למחירי יעד למים לחקלאות. מועד המענה 10/01/2023.
		2. המתווה כמעט זהה לדו"ח שמרת שהוצג לפני כשנה וחצי.
		3. החברים התייחסו למשמעויות ולצעדים הנדרשים.
		4. נראה כי יצירת "דמי הקולחין" משמשת ל"הפרד ומשול" בין החקלאים השונים.
		5. יש לרתום את החקלאים ולהכינם למאבק.
		6. יבוצע הסבר בזום לכל חברי מים לישראל על המתווה המוצע.
		7. יכונס כנס חירום בגרנות לעדכון.
		8. מוצע להשתמש במי הקולחין כאיום: הפסקת ההשקעות בתשתיות והפסקת צריכת מי הקולחין. אגודות הקולחין יוציאו מכתב לרשות המים בו יפרטו על כוונתן זו.
		9. היעד המרכזי בשלב זה, דחיית הדיון עד לכינונה של ממשלה חדשה שתתווה מדיניות למשק המים.

רשם: אורן עמיאל